- Hindi News
- National
- बिना रिकॉर्ड दर्ज किए ही किया जाता था गर्भवती का अल्ट्रासाउंड और गर्भपात
बिना रिकॉर्ड दर्ज किए ही किया जाता था गर्भवती का अल्ट्रासाउंड और गर्भपात
सोमवारको शीतला माता रोड पर स्वास्थ्य विभाग द्वारा की गई छापेमारी में टीम ने रिकॉर्ड खंगाला है। यहां छापेमारी के दौरान टीम के हाथ एक रजिस्टर लगा जिसमें अस्पताल के इस काले कारनामों का खुलासा हुआ है। टीम ने जांच के दौरान पाया कि अस्पताल प्रबंधन द्वारा यह कोई पहली बार बिना रिकॉर्ड के अल्ट्रासाउंड मेडिकल टर्मिनेशन नहीं किया जा रहा, बल्कि इससे पहले भी रुपए रुपए कमाने के लिए इस तरह से अवैध काम किए गए हैं। जिससे मेडिकल टर्मिनेशन एक्ट के उल्लंघन की संभावना भी जताई जा रही है। उधर, पुलिस ने केस दर्ज कर आरोपी डॉक्टर विजय को गिरफ्तार कर लिया है। उसे कोर्ट में पेश कर दो दिन का रिमांड हासिल किया है। एक आरोपी डॉ. सोनम शर्मा फरार है, जिसकी गिरफ्तारी के लिए पुलिस छापेमारी कर रही है।
सोमवार को स्वास्थ्य विभाग ने शीतला माता रोड स्थित एप्पल हॉस्पिटल में छापेमारी की थी। इस दौरान टीम के हत्थे एक रजिस्टर लगा था। इस रजिस्टर में टीम को कुछ महिलाओं की जानकारी मिली। जिस पर टीम ने इन जानकारियों के आधार पर जांच की। डिटेल में दिए गए मोबाइल नंबर पर कॉल कर जब जानकारी ली गई तो पता लगा कि यहां उन महिलाओं ने अल्ट्रासाउंड कराने के साथ ही मेडिकल टर्मिनेशन भी करवाया है। यहां अल्ट्रासाउंड अस्पताल संचालक डॉ. विजय कुमार शर्मा ने किया, जबकि मेडिकल टर्मिनेशन डॉ. सोनम शर्मा ने किया। हालांकि सोमवार को छापेमारी के दौरान जिस महिला का गर्भपात किया था, उसे भी डॉ. सोनम शर्मा द्वारा ही किए जाने की बात सामने आई है।
जांच में सामने आया कि यह अल्ट्रासाउंड के लिए 500 रुपए तथा 3000 रुपए मेडिकल टर्मिनेशन के लिए चार्ज किए गए। इसके अलावा सोहना से एक ही परिवार की दो महिलाओं द्वारा भी यहां टीम को मेडिकल टर्मिनेशन कराए जाने की पुष्टि की गई। इस मामले में पुलिस ने केस दर्ज कर आरोपी डॉक्टर विजय को गिरफ्तार कर कोर्ट से दो दिन के रिमांड पर लिया है। पुलिस का कहना है कि मामले में आरोपी से कुछ और खुलासे होने की संभावना है।
tgl_Latn sot_Latn hin_Deva hin_Deva hin_Deva hin_Deva hin_Deva